Orphaned Land

**Orphaned Land** () — ізраільскі рок-гурт, які аб’ядноўвае ў сваёй творчасьці элемэнты эўрапейскага мэталу й народнае музыкі Блізкага Ўсходу.

## Гісторыя
Гурт быў утвораны ў 1991 годзе пад назвай *Resurrection*. У 1992 годзе пасьля пэрыяду творчых пошукаў удзельнікі ансамбля вырашылі засяродзіцца на сучаснай рэчаіснасьці й культуры блізкаўсходняга рэгіёну, у сувязі з чым зьмянілі назву на Orphaned Land. У 1993 годзе пасьля выпуску дэмазапісу «The Beloved’s Cry» гурт падпісаў кантракт на два альбомы з францускім лэйблам «Holy Records».

Свой першы альбом, *«[[Sahara]]»*, гурт выпусьціў у 1994 годзе, у 1996 годзе выйшаў *«[[El Norra Alila]]»*. На гэтым альбоме ўжо сфармаваўся ўнікальны гук Orphaned Land, які прынёс ім міжнародную вядомасьць. Пасьля посьпеху першых двух альбомаў Orphaned Land атрымалі некалькі прапановаў ад буйных лэйблаў і ў 1997 годзе падпісалі кантракт з «Century Media». Пасьля гэтага гурт на некаторы час адышоў ад справаў па прычынах асабістага характару. Пэрыяд бязьдзейнасьці скончыўся турам па Ізраіле й Турэччыне пад назвай «The calm before the flood» ().

У 2004 годзе гурт выпусьціў альбом *«[[Mabool]]»* (), заснаваны на біблейскай легендзе аб патопе. Гэты альбом зрабіў Orphaned Land вядучым мэталічным гуртом Ізраіля, гурт пабываў у сусьветным турнэ, выступіў на такіх буйных фэстывалях, як Wacken Open Air, Summer Breeze, Sonisphere і ProgPower.

У 2007 годзе Кобі Фархі ўзяў удзел у запісе альбома *«Exodus — Slaves for Life»* праекту *Amaseffer*, які апавядае аб выхадзе габрэяў з Эгіпту. Іншымі «зорнымі гасьцямі» на альбоме сталі швэды Матс Левэн (Therion) і Анджэла Госаў (Arch Enemy). Альбом выйшаў у 2008 годзе.

25 студзеня 2010 году выйшаў чацьверты альбом — *«[[The Neverending Way of ORwarriOR]]»*, прадусарам якога стаў Стывэн Ўілсан (Porcupine Tree)

Праз тое, што ізраільскія музыкі не адносяцца да многіх арабскіх дзяржаваў, Orphaned Land некалькі разоў у годзе выступае ў Турэччыне, на месьце збору сваіх фанатаў. Кобі Фархі кажа, што музыка здольная пераступаць палітычныя заслоны, і ягоны гурт зьвяртаецца да людзей, якія ў іншых умовах займаюць антыізраільскую пазыцыю.

## Стылістыка
Удзельнікі лічаць сябе дасьледчыкамі розных музычных стыляў і канцэпцыяў усяго сьвету. Музыка ансамбля заснаваная на мэтале, аднак зусім не абмяжоўваецца гэтым стылем. Музыкі выкарыстоўваюць старадаўнія народныя інструмэнты (саз, канун, уд, бузукі), 20 відаў пэркусіі, паюць на 6 мовах.

## Дыскаграфія

### Дэма
* *The Beloved’s Cry* (1993)

### EP
* *The Calm Before the Flood* (2004)
* *Promo Split MCD* (2005) — (з Sentenced)
* *[[Ararat (album)|Ararat]]* (2005)

### Студыйныя альбомы
* 1994 — Sahara
* 1996 — El Norra Alila
* 2004 — Mabool
* 2010 — The Never Ending Way of ORwarriOR
* 2013 — All is One

## Відэаграфія
* «Ocean Land» (2004) — *Mabool*
* «Norra El Norra» (2004) — *Mabool*
* «Sapari» (2010) — *The Never Ending Way of ORwarriOR*
* "The Never Ending Way Of ORwarriOR — Limited Edition DVD (2010)
* «Brother» (2013) — *All is One*

## Склад
**Цяперашні склад:**
* Кобі Фархі — вакал, асноўныя сьпевы, рыкі, чытаньне тэкстаў, харавы й бэк-вакал (з 1991)
* Хэн Балбус — гітара, бузукі, бэк-вакал, піяніна, ксыляфон (з 2012)
* Уры Зэльха — бас-гітара (з 1991)
* Матан Шмуэлі — ударныя, пэркусія (з 2007)
* Ідан Амсалем — гітара, бузукі (з 2014)

**Пастаянныя сэсійныя ўдзельнікі:**
* Шломіт Леві — жаночы вакал (з 2004)
* Яцыў Касьпі — пэркусія
* Аві Агабаба — пэркусія

**Былыя ўдзельнікі:**
* Іцык Леві — клявішныя (1991—1996)
* Самі Бахар — ударныя (1991—1996)
* Эдэн Рабін — клявішныя, вакал (2001—2005)
* Аві Дыяманд — ударныя (2004—2007)
* Маці Сваціцкі — гітара (1991—2012)
* Ёсі «Сасі» Саарон — гітара, уд, саз, бузукі, фартэпіяна, джумбуш, бэк-вакалы (1991—2014)

## Крыніцы

## Вонкавыя спасылкі
* Афіцыйная бачына Orphaned Land
* Афіцыйная старонка Orphaned Land на Myspace
* 
* Orphaned Land на Encyclopaedia Metallum

Катэгорыя:Музычныя гурты стылю прагрэсіў-мэтал
Катэгорыя:Дум-мэтал-гурты
Катэгорыя:Музычныя гурты, якія зьявіліся ў 1991 годзе
Катэгорыя:Ізраільскія фолк-мэтал-гурты